  Майя Бывальцева 6-тӥ куарусёнэ Удмуртиысь Йӧскалык лыдӟетъюртын (Удмурт урам, 264) удмурт крезьгурчилэсь Геннадий Корепанов-Камскйлэсь улон сюрессэс но творчествозэ тодэ ваёнлы сӥзем ӝыт ортчоз. Со сярысь ужъюртлэн пресс-службаез ивортэ. Пумиськонэз Удмуртиысь крезьгурчиослэн огазеяськонзылэн кивалтӥсез Марина Ходырева нуоз. Со Корепанов-Камскийлэн улонысьтыз тунсыко учыръёс сярысь вералоз, солэн семьяезлэн архивысьтыз ужкагазъёсты но туспуктэмъёсты возьматоз. Ужрад 18 часын кутскоз, вань мылкыд карисьёс понна пыронэз эркын. Тодэ вайытом, 2019-тӥ арын Геннадий Корепанов-Камскийлы 90 арес тырмысал. 17-тӥ гудырикошконэ Дэбес ёросын крезьгурчилы сӥзем «Певец земли удмуртской» элькун фестиваль ортчиз. Тегъёс: Лулчеберет Ижкар Удмуртия крезьгурчиос Йӧскалыклыдӟетъюрт ГеннадийКорепанов-Камский  